26/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 18 de agosto do 2022 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Bergondo (expediente-e.: IN407A2022/46-1).

Expediente: IN407A 2022/046-1 Solicitante: UFD Distribución Electricidad, S. A. Denominación: DESMONTAXE CT ARMUÑO (15C721) Situación: concello de Bergondo.1 O día 16/02/2022 Amina Azpeleta El Homrani, en nome e representación de UFD Distribución Electricidad S. A., solicita ante esta Xefatura Territorial a autorización administrativa previa e autorización administrativa de construción das instalacións do proxecto de execución denominado “DESMONTAXE CT ARMUÑO (15C721)”, coa finalidade de desmontar o centro de transformación CT Armuño (15C721, Expte.: 2494) debido ao mal estado de conservación deste.2 Entregan o proxecto, que inclúe memoria, planos e presuposto, conforme establece o artigo 123 do R. D 1955/2000, que comprende os seguintes documentos: I. Proxecto de execución denominado DESMONTAXE CT ARMUÑO (15C721), asinado por D. Bausan Corman, Elias Alejandro, enxeñeiro tecnico industrial, nº colexiado 2980 de Vigo, o 15.12.2021. II. ANEXO, asinado por D. Piella Fleitas, Vanderley, enxeñeiro industrial, nº colexiado 15.670 de Madrid, o 31.05.2022.3 Os/as proxectistas realizan declaración responsable, segundo o establecido no apartado 1 b) art.53 da Lei 24/2013, de 26 de decembro, do Sector Eléctrico e á Resolución de 19 de febreiro de 2014 da Consellería de Economía e Industria (DOG 19.03.2014). 4 Consonte o artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia, a presente instalación está exenta do trámite de información pública. En cumprimento do artigo 46. e) da dita lei, o solicitante declara que o proxecto non afecta a novos bens e dereitos de propiedade particular.5 De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad S. A. presentou separatas para os seguintes organismos: Concello de Bergondo, Deputación da Coruña e AESA. UFD Distribución Electricidad S. A. manifestou a súa conformidade cos condicionados emitidos. Así mesmo indicar que de acordo co artigo 120.2 do Título VII do R. D. 1955/2000 as autorizacións ás que se refire o presente título serán outorgadas, sen prexuízo das concesións e autorizacións que sexan necesarias, de acordo outras disposicións que resulten aplicables, e en especial as relativas á ordenación do territorio e o medio ambiente 6 No expediente consta un informe favorable dos servizos técnicos desta xefatura territorial.1 O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estructura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estructura orgánica da Vicepresidencia Primeira e Consellería de Economía, Industria e Innovación.2 Lexislación de aplicación: A Lei 24/2013, do 26 de decembro, do sector eléctrico O Real Decreto 1955/2000, de 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica. O Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade de instalación eléctricas de alta tensión e as súas Instrucións Técnicas Complementarias ITC-RAT 01 a 23. O Real decreto 842/2002, do 2 de agosto, polo que se aproba o Regulamento electrotécnico para baixa tensión. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 As instalacións atópanse no concello de Bergondo e as súas características técnicas son as seguintes: - LMTS a 15 kV, de 155 m, condutor tipo RHZ1-2OL 12/20 kV 1x240 mm2 Al, con orixe no PA/S proxectado no apoio n.º ALC641AN//37-21 existente da LMT PED707 (Exp.26604) e remate no apoio proxectado tipo C- 14/3000. - Desmontaxe LMTA a 15 kV con orixe no apoio n.º ALC641AN//37-21 existente da LMT PED707 e remate no CT a desmontar. - Actuación 1: LMTA a 15 kV, de 126 m, condutor tipo LA-56 Al, con orixe no apoio n.º AL9TIIV2//37-20 existente da LMT PED707 e remate no apoio nº ALC641AN//37-21 existente. - Actuación 2: Retensado LMTA a 15 kV, de 26 m, condutor tipo LA-78 Al, con orixe no apoio proxectado tipo C-14/3000 da LMT PED707 e remate no apoio nº ALC641AN//37-23 existente. - Desmontaxe do CT ARMUÑO (15C721, APM: 2494 - 06/05/1947). 4 Os servizos técnicos da xefatura territorial emitiron informe favorable sobre a dita solicitude. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 18 agosto do 2022 Isidoro Martínez Arca Xefe territorial da Coruña